Izstrādājot būvprojektu, pretendentam jāizmanto zemāk pieejamais Projektēšanas uzdevums (Tehniskās specifikācijas neatņemama sastāvdaļa).

Tehniskā specifikācija
dienas aprūpes centra “Čipstes” jaunbūves projektēšanai, būvdarbiem un autoruzraudzībai Katoļu ielā 59, Rīgā
	1.Vispārīga informācija.

	1.1.
	Vispārīga informācija.
	Ziņas par objektu:

Nekustamais īpašums atrodas Katoļu ielā 59, Rīgā, kadastra Nr. 01000400052. Zemesgabals šobrīd ir neapbūvēts.

Zemesgabalu skar apgrūtinājumi un inženiertīkli, tostarp dzelzceļa aizsargjosla, ielu sarkanās līnijas, SIA “Rīgas siltums” siltumapgādes tīkli un AS “Latvijas dzelzceļš” elektroapgādes kabeļi. Projektēšanas gaitā jāņem vērā visi zemesgabalam noteiktie apgrūtinājumi, aizsargjoslas, esošie un projektējamie inženiertīkli, kā arī attiecīgo institūciju un inženiertīklu turētāju tehniskie noteikumi.

08.07.2026. Rīgas domes lēmums par lokālplānojuma apsptiprināšanu: https://geolatvija.lv/geo/tapis?document=open#document_34092.

Īpašnieks un Pasūtītājs: biedrība “Latvijas Samariešu apvienība”.

Objekta raksturojums: zemesgabals atrodas Rīgā, Latgales apkaimē, Katoļu ielas galā, tiešā dzelzceļa infrastruktūras tuvumā.

Pasūtījuma apjoms un pamatojums

Pasūtījuma mērķis ir projektēt un izbūvēt jaunu dienas aprūpes centra ēku ar kopējo platību līdz 500 m², tai skaitā aptuveni 194 m² pagrabstāvā, dienas aprūpes pakalpojuma nodrošināšanai 25 klientiem. Detalizēta telpu programma un plānotās telpu platības noteiktas šajā Projektēšanas uzdevumā un būvniecības izmaksu pamatojumā.

Projektēšanas vajadzībām maksimālais vienlaicīgi ēkā esošo personu skaits ir 40 personas – 25 klienti, 8 darbinieki un līdz 7 apmeklētājiem. Šis personu skaits izmantojams telpu, ventilācijas un mikroklimata, ūdensapgādes un kanalizācijas, sanitāro mezglu, elektroapgādes, evakuācijas, ugunsdrošības, lifta un citu būves un inženiersistēmu risinājumu aprēķinos, ja attiecīgajos normatīvajos aktos nav noteikts cits aprēķina princips.

Ēkā jāparedz dienas aprūpes centra darbībai nepieciešamās klientu uzturēšanās un nodarbību telpas, personāla un administrācijas telpas, sanitārās telpas, ēdināšanas un palīgtelpas, kā arī funkcionāli nodalītas saimnieciskās un tehniskās telpas atbilstoši Projektēšanas uzdevumā noteiktajai telpu programmai.

Projektēšanas uzdevumā norādītās atsevišķu stāvu un telpu platības ir minimālās vai orientējošās neto platības atbilstoši telpu programmā norādītajam statusam. Projektētājs projektēšanas gaitā tās drīkst precizēt, nodrošinot noteikto telpu funkcionalitāti, savstarpējo funkcionālo sasaisti un normatīvo aktu prasību izpildi, vienlaikus nepārsniedzot Pasūtītāja noteikto ēkas kopējās platības ierobežojumu. Būtiskas atkāpes no telpu programmas vai kopējās platības izmaiņas iepriekš rakstiski saskaņojamas ar Pasūtītāju.

Projektēšanas risinājumiem jānodrošina droša, funkcionāla, ergonomiska un pieejama vide, ņemot vērā dienas aprūpes centra klientu vajadzības, tostarp personu ar funkcionāliem un pārvietošanās ierobežojumiem vajadzības, kā arī personālam droši un ergonomiski darba apstākļi.

Būvkonstrukciju, inženiersistēmu, iekārtu un materiālu risinājumi izvēlami, ievērojot funkcionalitātes, energoefektivitātes, ilgmūžības, ekspluatācijas drošuma, apkopes vienkāršības un dzīves cikla izmaksu principus. Priekšroka dodama tehniski pamatotiem, standartizētiem un Latvijas tirgū pieejamiem risinājumiem. Nav pieļaujama nepamatota tehnisko prasību piesaiste konkrēta ražotāja produktiem, patentētiem risinājumiem vai slēgtām tehnoloģiskām sistēmām.

Ēka, telpas, būvkonstrukcijas un inženiersistēmas projektējamas atbilstoši projektēšanas un būvdarbu veikšanas laikā spēkā esošajiem normatīvajiem aktiem, tai skaitā būvniecības, ugunsdrošības, vides pieejamības, darba aizsardzības, higiēnas un sociālo pakalpojumu sniegšanas prasībām, kā arī piemērojamiem standartiem. Ievērojamas arī Ministru kabineta noteikumu Nr. 338 “Prasības sociālo pakalpojumu sniedzējiem” un citu būves funkcijai piemērojamo normatīvo aktu prasības.
Projektēšanas posmā ieplānot sertificēta vides pieejamības eksperta piesaisti, lai saņemtu profesionāļa konsultācijas par pieejamiem arhitektūras un dizaina risinājumiem personām ar kustību, redzes, dzirdes, izziņas un citiem funkcionāliem traucējumiem, kā arī piemērotu materiālu, krāsu kontrastu un apgaismojuma izvēli drošai un ērtai pārvietošanās.

Projektēšanas apjoms

Projektētājam jānodrošina pilna būvniecības ieceres un būvprojekta izstrāde atbilstoši spēkā esošajam būvniecības regulējumam, tostarp:

· jāizstrādā būvniecības ieceres dokumentācija nepieciešamajā sastāvā un jānodrošina būvatļaujas saņemšana uz Pasūtītāja vārda ar projektēšanas nosacījumiem;

· jāizstrādā pilns, savstarpēji koordinēts būvprojekts un jānodrošina visu būvatļaujā noteikto projektēšanas nosacījumu izpilde;

· jānodrošina visu projektēšanai nepieciešamo saskaņojumu, tehnisko noteikumu un atzinumu saņemšana, ciktāl tie nav noteikti kā Pasūtītāja pienākums;

· jānodrošina nepieciešamās darbības atzīmes saņemšanai BIS par projektēšanas nosacījumu izpildi.

Būvprojekta izstrādei jābūt tādā detalizācijas pakāpē, lai pēc tā būtu iespējams nepārprotami veikt būvdarbus, noteikt nepieciešamos materiālu un iekārtu apjomus, veikt to pasūtīšanu un nodrošināt būves nodošanu ekspluatācijā.

Apbūves un transporta infrastruktūras prasības

Projektējot ēkas novietojumu, piekļuvi un teritorijas infrastruktūru, jāievēro apstiprinātā lokālplānojuma risinājumi un visas uz zemesgabalu attiecināmās teritorijas izmantošanas un apbūves prasības.

Projektētājam jāņem vērā:

· Katoļu ielas sarkanās līnijas un ar tām saistītās ekspluatācijas aizsargjoslas; 

· dzelzceļa ekspluatācijas un drošības aizsargjoslas; 

· atvērtas perimetrālās apbūves princips un lokālplānojumā noteiktā apbūves struktūra; 

· zemesgabala teritorijā sarkano līniju robežās paredzamais gājēju savienojums starp Katoļu ielas esošo ietvi un gājēju ceļu gar dzelzceļu; 

· nepieciešamība nodrošināt drošu piekļuvi operatīvajam transportam, piegādes transportam, klientu transportam un personu ar funkcionāliem traucējumiem pārvadāšanai. 

Transportlīdzekļu stāvvietas drīkst neparedzēt tikai tad, ja to nepieciešamība nav noteikta normatīvajos aktos vai objekta funkcionālajā programmā un tiek nodrošināta droša un netraucēta transportlīdzekļu īslaicīga apstāšanās, klientu izkāpšana un iekāpšana, kā arī nepieciešamās piegādes un apkalpošanas funkcijas.

Fiksētajā līgumcenā iekļaujamais apjoms

Pretendenta piedāvātajā fiksētajā līgumcenā jāiekļauj visi darbi, pakalpojumi, materiāli, iekārtas un ar tiem saistītās izmaksas, kas nepieciešamas pilnībā funkcionējošas, Projektēšanas uzdevumam un normatīvo aktu prasībām atbilstošas būves projektēšanai, izbūvei un nodošanai ekspluatācijā.

Projektēšanas laikā precizējamie risinājumi

Ja Projektēšanas uzdevumā paredzēta kāda risinājuma izvērtēšana, aprēķināšana, precizēšana vai saskaņošana projektēšanas gaitā, Pretendentam piedāvājuma cenā jāiekļauj tehniski pilnvērtīgs risinājums, kas nodrošina Projektēšanas uzdevumā noteikto ēkas funkcionalitāti, normatīvo aktu prasību izpildi, drošību, vides pieejamību, energoefektivitāti un paredzēto ekspluatācijas kvalitāti.

Risinājuma detalizēšana vai precizēšana projektēšanas gaitā pati par sevi nav uzskatāma par papildu darbu un nav pamats līgumcenas palielināšanai vai līguma izpildes termiņa pagarināšanai.

Līgumcenas palielināšana pieļaujams tikai gadījumā, ja nepieciešamās izmaiņas radušās Pasūtītāja pēc līguma noslēgšanas rakstiski mainītu prasību dēļ vai citu objektīvu apstākļu dēļ, par kuriem Izpildītājs nevarēja zināt un kurus nevarēja saprātīgi paredzēt piedāvājuma sagatavošanas laikā.

Finanšu piedāvājuma struktūra

Pretendentam finanšu piedāvājums jāiesniedz atbilstoši Pasūtītāja noteiktajai vienotajai finanšu piedāvājuma formai. Pretendentam atsevišķi jānorāda vismaz projektēšanas un autoruzraudzības, būvkonstrukciju, arhitektūras un apdares, ūdensapgādes un kanalizācijas, apkures, ventilācijas un dzesēšanas, elektroapgādes, elektronisko sakaru un drošības sistēmu, ugunsaizsardzības sistēmu, ārējo inženiertīklu, lifta, teritorijas un labiekārtojuma, patvertnes risinājumu, aprīkojuma, sistēmu testēšanas un ieregulēšanas, izpilddokumentācijas un būves nodošanas ekspluatācijā izmaksas.

Būvdarbu pabeigšana 

Būvdarbi uzskatāmi par pilnībā pabeigtiem pēc visu būvprojektā un iepirkuma dokumentācijā paredzēto būvdarbu izpildes, inženiersistēmu pārbaudes, ieregulēšanas un testēšanas, izpilddokumentācijas un iekārtu ekspluatācijas dokumentācijas nodošanas Pasūtītājam, Pasūtītāja personāla apmācības, konstatēto defektu novēršanas un visu Izpildītāja kompetencē esošo dokumentu un darbību nodrošināšanas būves nodošanai ekspluatācijā.




	2. Projektēšanas stadijas un darbi

	Nr.
	Darbi
	Darbu un/vai gala dokumentu saturs

	2.1.
	BŪVPROJEKTS MINIMĀLAJĀ SASTĀVĀ (MBP)
	


	2.1.1.
	Projektēšanas uzdevuma precizēšana un inženiersisitēmu jaudu aprēķins 
	Projektēšanas uzdevuma saturs un precizēšana.

	
	
	Inženiersistēmas jaudu aprēķins:

- elektroapgāde,

- elektronisko sakaru tīkli,

- siltumapgāde,

- ūdensapgāde un kanalizācija,

- lietus ūdens kanalizācija,

	2.1.2.
	Topogrāfijas un izpētes
	Topogrāfiskā uzmērījuma izstrādi zemes gabalam Katoļu ielā 59 veic Pasūtītājs.
Pārējās nepieciešamās izpētes veic Izpildītājs un iekļauj līgumcenā.

	2.1.3.
	Tehnisko noteikumu (TN) pieprasīšana
	Pasūtītājs ir pieprasījis un iepirkumu dokumentiem pievieno visus saņemtos Tehniskos noteikumus:

- SIA “Rīgas ūdens” (pievienots pielikumā)
- A/S “Sadales tīkls” (pievienots pielikumā)
- A/S “GASO” (informācija pievienota pielikumā)
- A/S “Latvijas dzelzceļš”

- A/S “Rīgas satiksme (informācija pievienota pielikumā)

- SIA “TET” (TN pievienoti pielikumā)
- Rīgas valstspilsētas pašvaldības mājokļu un vides departaments, Vides pārvalde (TN pievienoti pielikumā)
- Rīgas valstspilsētas pašvaldības ārtelpas un mobilitātes departaments (TN pievienoti pielikumā)
- VAS “Latvijas valsts radio un televīzijas centrs” (informācija pievienota pielikumā)
- SIA “Rīgas siltums”

- AS “Balticom”

	2.1.4.
	Skaidrojošā un ugunsdrošības risinājumu apraksta izstrāde
	Skaidrojošā apraksta saturs:

· Esošā situācija, fotofiksācija, vēsturiskā izpēte.

· Apbūves koncepcija,

· Gājēju un transporta organizācija,

· Teritorijas labiekārtojuma koncepcija,

· Telpiski funkcionālais risinājums,

· Būvkonstrukciju koncepcija,

· Inženierrisinājumu koncepcija ārējiem tīkliem,

· Objekta ugunsdrošības raksturlielumi,
· Ģenerālplāna ugunsdrošības risinājumi (ēku un būvju izvietošana, piebraukšanas ceļi),

· Ārējās ugunsdzēsības risinājumu koncepcija,
· Ugunsdrošības prasības būvkonstrukcijām un plānošanas risinājumiem. Ēku ugunsnoturības pakāpes, nesošo un norobežojošo būvkonstrukciju ugunsizturība un ugunsreakcijas klases. Arhitektūras un būvkonstrukciju daļu ugunsdrošības risinājumi. 

	2.1.5.
	Būvprojekta ģenerālplāns
	Ģenerālplāns izstrādāts M 1:250, teritorijas plāns norādot transporta un gājēju plūsmas, tehniski ekonomiskie rādītāji. 

	2.1.6.
	Gruntsgabala teritorijas labiekārtojuma koncepcija
	Labiekārtojuma koncepcija satur:

· teritorijas plānu ar funkcionālo zonējumu,

· konceptuāls labiekārtojuma un iesegumu plānu (M1:250) ar pielietotajiem seguma materiāliem un apstādījuma tipiem, kuri saskaņojami ar Pasūtītāju.

· mazo arhitektūras formu koncepcija,

· vizualizācijas

	2.1.7.
	Arhitektūras risinājumi
	Arhitektūras daļu (stāvu plāni, fasādes, griezumi) ar telpu izmantošanas veidu, platībām, eksplikācijām un iekārtu izvietojumu.

	2.1.8.
	Teritorijas un ēkas vizualizāciju izstrāde
	Vizualizāciju skaits: ne mazāk kā 4

	2.1.9. 
	Interjers 
	Interjera projekta koncepcija ar vizualizācijām katrai funkcionālai telpu grupai, izvēlētos materiālus un izmaksas skaņojot ar pasūtītāju.

Mēbeles un aprīkojums
Projektētājam interjera projekta ietvaros jāparedz telpu funkcionēšanai nepieciešamo standarta un iebūvējamo mēbeļu, tehnoloģisko iekārtu un aprīkojuma izvietojums, kā arī tiem nepieciešamie inženiertīklu pieslēgumi.
Iebūvējamās mēbeles, brīvi stāvošās mēbeles un mobilais aprīkojums būvdarbu apjomā neietilpst un tos nodrošina Pasūtītājs.

	2.1.10.
	Būvprojekta noformēšana, komplektēšana, pavairošana un saskaņošana Būvatļaujas saņemšanai ar nosacījumiem projektēšanai
	Būvniecības iecere (MBP) saskaņošanai un būvatļaujas ar nosacījumiem projektēšanai saņemšanai, iesniedzama bis.gov.lv sistēmā elektroniski *dwg un *pdf formātos.
Pasūtītājam saskaņošanai sagatavo MBP papīra formātā atbilstoši LBN 202-18 "Būvprojekta saturs un noformēšana" 2 eksemplāros, kā arī iesniedz elektronisko versiju.

	2.2.
	BŪVPROJEKTS (BP)
	

	2.2.1.
	Skaidrojošs apraksts un ugunsdrošības tehnisko risinājumu apraksts (UTRA)
	Skaidrojošajā aprakstā ietverama vismaz šāda informācija:

· esošās situācijas raksturojums, tai skaitā teritorijas un apkārtējās apbūves izvērtējums, fotofiksācija un būtiskie esošie apgrūtinājumi; 

· apbūves koncepcijas apraksts un izvēlētā arhitektoniskā risinājuma pamatojums; 

· ēkas galvenie tehniskie un tehniski ekonomiskie rādītāji; 

· ēkas galvenais lietošanas veids atbilstoši spēkā esošajai būvju klasifikācijai; 

· gājēju, klientu, personāla, apmeklētāju, piegādes un autotransporta kustības organizācijas risinājumi; 

· teritorijas labiekārtojuma, apzaļumošanas, ārējā apgaismojuma un mazo arhitektūras formu risinājumi; 

· ēkas telpiski funkcionālā risinājuma apraksts, funkcionālais zonējums un telpu savstarpējā sasaiste; 

· fasāžu arhitektoniskais, materiālu un apdares risinājums; 

· vides pieejamības un universālā dizaina risinājumi; 

· ugunsdrošības risinājumu kopsavilkums; 

· vides aizsardzības un būves ietekmes uz apkārtējo vidi mazināšanas pasākumi; 

· būvkonstrukciju galveno risinājumu un izvēlēto konstrukciju sistēmu apraksts; 

· ārējo un iekšējo inženiertīklu un inženiersistēmu risinājumu apraksts pa atsevišķām projekta sadaļām; 

· ēkas energoefektivitātes, mikroklimata un ekspluatācijas risinājumu raksturojums; 

· interjera koncepcijas, apdares materiālu un galveno interjera risinājumu apraksts; 

· projektēšanā pieņemto būtiskāko tehnisko risinājumu un atkāpju, ja tādas paredzētas, pamatojums.

Ugunsdrošības tehnisko risinājumu apraksta (UTRA) saturs:

UTRA izstrādājams atbilstoši būves lietošanas veidam, cilvēku skaitam, lietotāju mobilitātei, ēkas plānojumam un spēkā esošajām ugunsdrošības prasībām. UTRA ietverama vismaz šāda informācija:

· objekta ugunsdrošības raksturlielumi, tai skaitā būves lietošanas veids, ugunsnoturības pakāpe un citi būtiskie ugunsdrošības parametri; 

· ģenerālplāna ugunsdrošības risinājumi, ietverot ēkas izvietojumu, ugunsdrošības attālumus, piebraukšanas ceļus, operatīvā transporta piekļuvi, ārējo inženiertīklu izvietojumu un ugunsdzēsības un glābšanas darbu nodrošināšanas risinājumus; 

· ugunsdrošības prasības būvkonstrukcijām un plānojuma risinājumiem, tai skaitā nesošo un norobežojošo būvkonstrukciju ugunsizturības robežas, būvizstrādājumu ugunsreakcijas klases, ugunsdrošo nodalījumu un ugunsdrošo šķēršļu risinājumus; 

· arhitektūras un būvkonstrukciju daļu ugunsdrošības risinājumu savstarpējā koordinācija; 

· evakuācijas risinājumi, tai skaitā evakuācijas ceļu skaits, platums un garums, izeju izvietojums, evakuācijas durvju risinājumi, evakuācijas apgaismojums un personu ar ierobežotām pārvietošanās spējām drošas evakuācijas risinājumi; 

· inženiersistēmu ugunsdrošības risinājumi, tai skaitā ventilācijas, elektroapgādes, lifta, piekļuves kontroles, dūmu kontroles un citu sistēmu darbība ugunsgrēka gadījumā; 

· ugunsaizsardzības sistēmu nepieciešamība un apjoms, tai skaitā automātiskā ugunsgrēka atklāšanas un trauksmes sistēma, balss izziņošanas sistēma, dūmu un karstuma kontroles sistēmas, automātiskās ugunsdzēsības sistēmas un citas sistēmas, ja tās ir nepieciešamas atbilstoši normatīvajām prasībām vai Pasūtītāja noteiktajām prasībām; 

· manuālo jeb primāro ugunsdzēsības līdzekļu izvietojums un veids, tai skaitā ugunsdzēsības aparāti un citi nepieciešamie līdzekļi; 

· ugunsdzēsības ūdensapgādes risinājumi un ārējās ugunsdzēsības iespēju nodrošināšana; 

· ugunsaizsardzības sistēmu elektroapgādes, rezerves barošanas un funkcionālās darbības nodrošināšana; 

· ugunsdrošo caureju, kabeļu un inženiertīklu šķērsojumu risinājumi; 

· būvobjekta un ugunsaizsardzības sistēmu pārbaudes, testēšanas, regulēšanas un pieņemšanas prasības pirms būves nodošanas ekspluatācijā; 

· ugunsdrošības pasākumi būves ekspluatācijas stadijā, tostarp sistēmu apkalpošanas un tehniskās uzturēšanas prasības.

	2.2.2.
	Būvprojekta ģenerālplāns uz aktuāla topogrāfiskā plāna; savietotais projektēto inženiertīklu plāns uz aktuāla topogrāfiskā plāna
	Inženiertīkli M1:250:

- ūdensapgāde un kanalizācija,

- siltumapgāde,

- elektroapgāde, t.sk. teritorijas apgaismojums

- lietus ūdens kanalizācija,

- elektroniskie sakaru tīkli.

	2.2.3.
	Teritorijas sadaļa 


	TS izstrādājama M1:200, saturs:

- Vispārīgie rādītāji un situācijas plāns

- labiekārtojuma plāns,

- vertikālais plānojums,

- segumu plāns ar konstrukcijām,

- satiksmes organizācija,

- būvasu nospraušanas plāns koordinātu sistēmā,

- apstādījumu plāns ar atšifrētām augu sugām un stādu lielumu,

- teritorijas apgaismojuma risinājums,

- mazās arhitektūras formas, 

- nožogojuma risinājums,

- detalizācija,

	2.2.4.
	Arhitektūras risinājumi 
	Arhitektūras risinājumu sadaļa. Izstrādājama M1:100, satur :

· vispārīgie rādītāji un situācijas plāns

· ēkas jumta un stāvu plāni ar telpu izmēriem un sadalījumu telpu grupās, norādot norobežojošo konstrukciju risinājumus,

· ēkas fasādes ar augstuma atzīmēm, tonālo risinājumu un fasāžu izgaismojumu,

· raksturīgie griezumi ar augstuma atzīmēm, norādot norobežojošo konstrukciju risinājumus.

Arhitektūras detalizēto risinājumu sadaļa, izstrādājama M1:15-1:10, satur:

· Fasāžu konstruktīvie mezgli (cokola pieslēgumi, ailu mezgli, parapeta mezgli, vitrīnu mezgli, fasādes detaļas un izstrādājumi, to specifikācijas) M 1:10

· Sienu, pārsegumu un jumtu konstruktīvie mezgli norādot tehniskās prasības, tai skaitā apdares kvalitātes prasības, siltumtehniskos un ugunsdzēsības parametrus) M 1: 10,

· Izstrādājumi (kāpnes, kāpņu margas, pandusi, to specifikācijas) M 1: 50 – 1: 1


· Logu , durvju, vārtu, vitrīnu specifikācijas ( norādot tehniskās prasības (tai skaitā siltumtehniskos un ugunsdzēsības), apdari, furnitūru M1:50 – 1:10. 

· Iekārtu specifikācijas, norādot kvalitātes prasības, siltumtehniskos un ugunsdzēsības parametrus, 

· Apdares darbu tabulas 

	2.2.5.
	Būvkonstrukcijas 
	Izstrādājama M1:100 – 1:10 satur :

- BK daļas vispārīgie rādītāji – projekta lapu saraksts, paskaidrojuma raksts, kopējie materiālu apjomi.

- Pamatu rasējumi – pamatu plāns, griezumi, apjomu tabulas atbilstoši inženierģeoloģiskai izpētei,

- Projektējamo sienu un kolonnu plāni ar kolonnu un nesošo sienu novietojumu un to marķējumu.

- Nesošo sienu notinumi – ģeometrijas un stiegrojuma rasējumi, betona un stiegrojuma apjomu tabulas (vai mūra darbu apjomi). 

- Pārsegumu rasējumi – pārsegumu plāni ar nepieciešamajiem elementu griezumiem, apjomu tabulas. Ja projektā paredzētas termobarjeras, tad specificēti standarta izstrādājumi un to apjoms vai arī izstrādāti rasējumi izgatavojamām barjerām.

- Ēkas griezumi.

- Metāla konstrukciju rasējumi – rasējumi ar nomarķētiem elementu šķērsgriezumiem, uzrādītiem principiāliem elementu pieslēgumu mezgliem (sagatavota informācija tādā apjomā, lai varētu veikt elementu detalizāciju MKD).

- Dzelzsbetona stiegrojuma rasējumus izstrādāt sekojošā apjomā:

Izstrādāti elementu pieslēgumu mezgli, kuros aprakstīti stiegrojuma izvietošanas principi.

Stiegrojuma rasējumos atrisināti principi darba šuvju izveidei. Stiegrojuma rasējumos nav ietvertas darba šuves – būvnieka kompetence. Būvniekam izstrādājot detalizāciju jāatspoguļo informācija par darba šuvēm un stiegrojuma izvietojumu darba šuvju zonā. Šie risinājumi saskaņojami ar BK daļas autoru.  

Ēkas būvkonstrukciju risinājumus izstrādāt ņemot vērā iespējamo papildus grunts vibrācijas risku, ko var radīt tiešā tuvumā esošā dzelzceļa infrastruktūra.

	2.2.6.
	Iekšējie inženiertīkli ar galvenajiem darbu apjomiem 
	Izstrādājami M1:100 – 1:50, satur sekojošas sadaļas:

- ūdensapgāde,  kanalizācija un lietus kanalizācija (UK), 

- vēdināšana, kondicionēšana (AVK),

- siltumapgāde un apkure (SM, A),

- elektroapgāde un apgaismojums (EL),

- elektronisko sakaru sistēmas (TK, AS, V, PK)

- automātiskā ugunsgrēka atklāšanas un trauksmes signalizācijas sistēma (UATS),

- sadaļas izstrādātas Būvprojekta stadijā:

· Skaidrojošs apraksts,
· Vispārīgo rādītāju lapa,

· Ēkas iekšējo tīklu stāvu plāni un griezumi,

· Aksonometriskās shēmas un mezgli,

· Materiālu specifikācijas.

· Iekārtu vizuālie pielikumi

	2.2.7.
	Ārējie inženiertīkli ap gruntsgabalu
	Izstrādājami M1:250, satur:

- ūdensapgāde un kanalizācija (UKT),

- siltumapgāde (SAT),

-elektroapgāde, t.sk. teritorijas apgaismojums (ELT),

- lietus ūdens kanalizācija (LKT),

- elektroniskie sakaru tīkli (EST),

- sadaļas izstrādātas Būvprojekta stadijā:

· Paskaidrojuma raksts.

· Vispārīgo rādītāju lapa,

· Ārējo tīklu plāni,

· Garenprofili un krustojuma mezgli,

· Materiālu specifikācijas.

· Iekārtu vizuālie pielikumi

	2.2.8.
	Darbu organizēšanas projekts (DOP)
	Izstrādājams M1:250, satur:

· DOP apraksts par darbu secību, etapiem un izmantojamām tehnoloģijām,

· būvlaukuma iekārtošanas shēmas, sadalot pa būvdarbu etapiem, paredzot iespēju robežās izmantot gruntsgabalu,

· Darbu veikšanas secības apraksts, kas jāņem vērā būvuzņēmējam plānojot darbus un izstrādājot DVP.

	2.2.9.
	Interjers
	- sienu, grīdu un sienu notinumus ar uzdevumu apkures, vēdināšanas, dzesēšanas, santehnikas, vājstrāvas inženierrisinājumu sadaļu izstrādātājiem,

- apdares materiālu aprakstus ar uzdevumu arhitektūras daļas un specifikāciju izstrādātājam.

- apdares materiālu izmaksu apkopojums un saskaņošana ar Pasūtītāju

	2.2.10.
	Ēkas energoefektivitātes novērtējums aprēķinātajai energoefektivitātei
	Saskaņā ar Ēku energoefektivitātes likumu,

LBN 002-19 "Ēku norobežojošo konstrukciju siltumtehnika"

	2.2.11.
	Būvdarbu tāmes un darba apjomu saraksts
	Saskaņā ar LBN 501-17  "Būvizmaksu noteikšanas kārtība" izstrādāta teorētiskā tāme un darbu apjomu saraksts

	2.2.12.
	Būvprojekta vadīšana, administrēšana un skaņošana
	Būvprojekta vadīšana, koordinēšana, sadaļu savietojamība.

	2.2.13.
	Būvprojekta komplektēšana, pavairošana 
	Projektēšanas darbu pabeigšana
Projektēšanas darbi uzskatāmi par pilnībā pabeigtiem tikai tad, kad:

· izstrādāts pilns un savstarpēji koordinēts būvprojekts atbilstoši Projektēšanas uzdevumam; 

· saņemti visi nepieciešamie tehniskie noteikumi, saskaņojumi un atzinumi; 

· izpildīti būvatļaujā noteiktie projektēšanas nosacījumi un BIS veikta attiecīgā atzīme; 

· būvprojektā ietverti visi būvdarbu veikšanai nepieciešamie aprēķini, rasējumi, mezgli, specifikācijas un darbu apjomi; 

· novērsti Pasūtītāja pamatotie iebildumi; 

· Pasūtītājam nodots pilns būvprojekta dokumentācijas komplekts noteiktajos elektroniskajos un citos formātos.

Izstrādāto būvprojektu Pasūtītājam nokomplektē atbilstoši LBN 202-18 "Būvprojekta saturs un noformēšana" un iesniedz šādā noformējumā: BIS + strukturētu elektronisku nodošanu PDF/DWG/XLSX , 2 (divus) Projekta dokumentācijas pilnus komplektus, papildus 3 (trīs) ģenerālplāna saskaņojumu oriģinālus
Pēc Būvprojekta saskaņošanas ar pasūtītāju Būvprojektu saskaņošanai un atzīmes par izpildītiem projektēšanas nosacījumiem saņemšanai, iesniedz elektroniski  bis.gov.lv sistēmā, un ja saskaņotais pasūtītāja eksemplārs atšķiras no saskaņošanai iesniegtā, atkārtoti iesniedz aktuālo būvprojektu tādā paša noformējumā. 



	3. Būvprojekta risinājumi

	Nr.
	Būvprojekta daļa
	Risinājumu apraksts

	3.1.
	Arhitektūras daļa
	Projektā paredzēt telpu un funkcionālo risinājumu izveidi dienas sociālās aprūpes centra pakalpojuma nodrošināšanai ar ietilpību 40 cilvēki (25 personām ar 1. un 2. aprūpes līmeni, 8 darbiniekiem un 7 apmeklētājiem), ievērojot pakalpojuma specifiku, vides pieejamības, universālā dizaina, darba aizsardzības, higiēnas un ugunsdrošības prasības.

Vides pieejamības nodrošināšanai projektēt liftu, kas nodrošina piekļuvi visiem ēkas stāviem un ir piemērots personām ar funkcionāliem un pārvietošanās traucējumiem, tai skaitā personām riteņkrēslos, kā arī klientu un personāla ikdienas lietošanai.

Lifts nav uzskatāms par vienīgo klientu pārvietošanās vai evakuācijas risinājumu. Projektētājam paredzēt risinājums klientu drošai evakuācijai elektroapgādes pārtraukuma, lifta darbības traucējumu, ugunsgrēka vai citas ārkārtas situācijas gadījumā.

· 1. stāvā paredzēt dienas aprūpes centra galveno klientu uzturēšanās telpu, tai skaitā transformējamu nodarbību telpu individuālām un grupu aktivitātēm līdz 25 klientiem vienlaikus, ar nodalītu atpūtas zonu (10-12 personām) ar ēdamzonu (iekļaujot iebūvētu virtuves zonu) un sanitāro telpu (WC ar priekštelpu). Paredzēt vietu ratiņkrēslu u.tml. palīglīdzekļu īslaicīgai novietošanai, kā arī zonu virsdrēbju novietošanai.
· 2. stāvā paredzēt transformējamu telpu grupu aktivitātēm līdz 25 klientiem vienlaikus, nodrošinot iespēju vienlaikus organizēt vairākas aktivitātes, rehabilitācijas, kognitīvās un sociālās aktivizēšanas nodarbības dažādām klientu grupām, paredzēt vienu telpu individuālām nodarbībām un vienu kabinetu. Paredzēt sanitāro telpu (WC ar priekštelpu).
· 3. stāvā paredzēt personāla telpu ar sanmezglu, kas paredzēta darbinieku atpūtai un trīs telpas ar kopīgu sanmezglu klientu atpūtai. Paredzēt plašu gaiteni un vienu palīgtelpu.
· Pagrabstāvā paredzēt daudzfunkcionālu, transformējamu zāli, kas izmantojama grupu nodarbībām, izglītojošiem pasākumiem, fizioterapijai, tuvinieku atbalsta grupām un citiem centra pasākumiem, kā arī nepieciešamās palīgtelpas, saimnieciskās un tehniskās telpas. Pagrabstāva plānojumu, konstruktīvos un inženierrisinājumus projektēt tā, lai telpas atbilstu spēkā esošajām III kategorijas patvertnes prasībām un nepieciešamības gadījumā nodrošinātu to izmantošanu civilās aizsardzības vajadzībām.
· Pagrabstāvā paredzēt centra darbības nodrošināšanai nepieciešamās saimnieciskās, noliktavu un inženiertehniskās telpas:

- Tīrās un netīrās veļas uzglabāšanai,

- Uzkopšanas līdzekļu glabāšanai,

- Siltummezglam,

- Elektroapgādes un vājstrāvu tehniskā telpa

· Projektējot ēku, paredzēt, ka tās funkcionālais plānojums, evakuācijas risinājumi un inženiersistēmas ir piemērotas maksimāli 40 personu vienlaicīgai uzturēšanās kapacitātei (25 klienti, 8 darbinieki un līdz 7 apmeklētājiem).

Pagrabstāva telpu plānojumu, būvkonstrukcijas un inženiersistēmas projektēt un izbūvēt tā, lai pagrabstāva daļu būtu iespējams izmantot kā patvertni atbilstoši spēkā esošā LBN 210-25 “Patvertņu būvnormatīvs” prasībām.
Projektā paredzēt nepieciešamos patvertnes piekļuves un izeju, ventilācijas, ūdensapgādes, sanitāros, elektroapgādes un rezerves elektroapgādes, elektronisko sakaru, hidroizolācijas un citus risinājumus atbilstoši normatīvajām prasībām.

Visi patvertnes funkcijas nodrošināšanai nepieciešamie projektēšanas un būvdarbu risinājumi ir iekļaujami Pretendenta fiksētajā līgumcenā.

Projektēšanas risinājumiem jānodrošina loģiska klientu, personāla un apmeklētāju plūsma, droša pārvietošanās starp stāviem un telpu funkcionāla izmantošana atbilstoši dienas sociālās aprūpes centra darbības specifikai.
Visām telpām (platībai, izvietojumam, funkcionalitātes sadalījumam, skaitam un tml.) jāatbilst minimālām Ministru kabineta noteikumos Nr.431 „Higiēnas prasības sociālas aprūpes institūcijām” noteiktajām prasībām.

MBP un BP izstrādājams saskaņā ar LR Būvniecības likumu, MK noteikumi Nr.500 “Vispārīgie noteikumi”, MK noteikumi Nr.529 “Ēku būvnoteikumi”, LBN 200-21 “Būvju vispārīgo prasību normatīvs”, LBN 201-15 “Būvju ugunsdrošība”, LBN 002-19 "Ēku norobežojošo konstrukciju siltumtehnika",  LBN 016-15 "Būvakustika".

	3.2.
	Teritorijas daļa
	- Iebrauktuve no Katoļu ielas. 

- Paredzēt fiziskās aktivitāšu un atpūtas zonas, 

- Izstrādāt lietus ūdens novadīšanas risinājumus.

	3.3.
	Būvkonstrukcijas (BK)
	Izstrādājams atbilstoši: 

LBN 203-15 "Betona būvkonstrukciju projektēšana";
LBN 204-15 "Tērauda būvkonstrukciju projektēšana";

LBN 205-15 "Mūra būvkonstrukciju projektēšana".

 LBPA standartam un noformēšanai,

LVS EN 1992-1-2 „2.Eirokodekss – Betona konstrukciju projektēšana – 1.–2.daļa: Vispārīgie noteikumi – Konstrukciju ugunsdrošības projektēšana”;

LVS EN 1993-1-2 3.Eirokodekss – Tērauda konstrukciju projektēšana – 1.–2.daļa: Vispārīgie noteikumi – Konstrukciju ugunsdrošības projektēšana;

LVS EN 1994-1-2 4.Eirokodekss – Tērauda un betona kompozīto konstrukciju projektēšana – 1.–2.daļa: Vispārīgie noteikumi – Konstrukciju ugunsdrošības projektēšana;

LVS EN 1996-1-2 6.Eirokodekss – Mūra konstrukciju projektēšana – 1.–2.daļa: Vispārīgie noteikumi – Konstrukciju ugunsdrošības projektēšana;

· Uz eksplautējamiem jumtiem paredzēt lietderīgo slodzi 300kg/m2, neskaitot pārseguma un grīdas pašsvaru.



	Ārējie tīkli

Ārējos inženiertīklus projektēt un izbūvēt no ēkas līdz attiecīgo inženiertīklu turētāju tehniskajos  noteikumos noteiktajiem pieslēguma punktiem tādā apjomā, kas nepieciešams pilnvērtīgai ēkas ekspluatācijai.
Pretendenta fiksētajā līgumcenā jāiekļauj nepieciešamie ārējo inženiertīklu izbūves darbi, pieslēgumi, ar tiem saistītie zemes darbi, segumu demontāža un atjaunošana, pārbaudes, mērījumi un dokumentācija, ciktāl iepirkuma dokumentācijā nav tieši noteikts citādi.

	3.5.
	Ūdensapgāde un kanalizācija, ārējā (UKT); Lietus ūdens kanalizācijas tīkli (LKT)
	· Jāveic jaudu aprēķins un projekts jāizstrādā saskaņā ar SIA “Rīgas ūdens” un  Rīgas valstspilsētas pašvaldības ārtelpas un mobilitātes departamenta tehniskajiem noteikumiem, LBN 222-15 „Ūdensapgādes būves” un LBN 221-15 „Ēku iekšējais ūdensvads un kanalizācija”. 
· Jāizstrādā lietus ūdens savākšanas risinājums ap ēku. Novadīšanas vietu un režīmu nosaka TN, aprēķins un tīklu kapacitāte; izvērtējot akumulāciju/infiltrāciju.

	3.6.
	Siltumapgāde, ārējā (SAT)
	Jāveic jaudu aprēķins un jāizstrādā risinājums pieslēgumam pie pilsētas maģistrāles saskaņā ar SIA “Rīgas siltums” tehniskajiem noteikumiem. , 

	3.7.
	Elektroapgāde, ārējā (ELT)
	Jāveic jaudu aprēķins un jāizstrādā pieslēgums esošajiem tīkliem un saskaņā ar AS “Sadales tīkls” tehniskajiem noteikumiem. 

	3.8.
	Elektronisko sakaru sistēmas, ārējās (EST)
	Jāizstrādā elektronisko sakaru tīklu kanalizācijas un optisko kabeļu izbūves projekts, saskaņā ar pasūtītāja un SIA “TET”, SIA “Latvijas mobilais telefons”, SIA “BITE Latvija”, SIA “RETN Baltic”, AS “Balticom” tehniskajiem noteikumiem. 

	Iekšējie inženiertīkli

	3.9.
	Ūdens apgāde un kanalizācija (ŪK)
	Ūdensapgādes un kanalizācijas sistēmas projektēt pēc vienkāršības, energoefektivitātes, ilgmūžības un zemu dzīves cikla izmaksu principa, priekšroku dodot plaši pieejamiem, standartizētiem un viegli remontējamiem risinājumiem. Neparedzēt tehnoloģiski sarežģītas iekārtas vai automatizāciju, ja to nepieciešamība nav tehniski, higiēniski vai ekonomiski pamatota.

· Projektēt ēkas aukstā un karstā ūdensapgādes, nepieciešamās karstā ūdens cirkulācijas, sadzīves kanalizācijas, kondensāta novadīšanas un jumta lietusūdens savākšanas sistēmas. Sistēmu konfigurāciju veidot pēc iespējas vienkāršu, samazinot nevajadzīgu cauruļvadu garumu, savienojumu, noslēgarmatūras un citu potenciāli apkalpojamu elementu skaitu. 

· Ūdens ievada mezglā paredzēt vienkāršu mehāniskās filtrācijas risinājumu, ja tas nepieciešams ēkas sistēmu un iekārtu aizsardzībai. Papildu ūdens attīrīšanas vai UV dezinfekcijas iekārtas paredzēt tikai tad, ja to nepieciešamība pamatota ar ūdens kvalitātes rādītājiem, higiēnas prasībām vai ekspluatācijas riskiem. Neprojektēt nepamatotas ūdens attīrīšanas iekārtas, kas rada regulāras papildu apkopes un ekspluatācijas izmaksas. 

· Karstā ūdens sistēmu projektēt energoefektīvu un pēc iespējas kompaktu, samazinot cauruļvadu garumu un siltuma zudumus. Karstā ūdens cirkulāciju paredzēt tādā apjomā, kāds nepieciešams komforta, higiēnas un drošas ekspluatācijas nodrošināšanai. Paredzēt nepieciešamo cauruļvadu siltumizolāciju un sistēmas balansēšanu. 

· Sanitārajos mezglos, virtuves/ēdināšanas zonā, uzkopšanas telpās un citās nepieciešamajās vietās paredzēt ūdensapgādes un kanalizācijas pieslēgumus atbilstoši telpu funkcijai un paredzētajām iekārtām. 

· Cauruļvadu sistēmām izmantot ekonomiski pamatotus, ilgmūžīgus un Latvijas tirgū plaši pieejamus materiālus, kuru rezerves daļas, savienojumi un remonta materiāli ir viegli pieejami. Nav pieļaujama nepamatota piesaiste viena ražotāja specifiskai sistēmai. Cauruļvadu materiālu izvēli pamatot ar paredzēto spiedienu, temperatūru, akustikas, higiēnas un ekspluatācijas apstākļiem. 

· Kanalizācijas sistēmu projektēt pēc iespējas ar pašteces principu, sūkņus izmantojot tikai vietās, kur pašteces risinājums nav tehniski iespējams vai ekonomiski pamatots. Kanalizācijas stāvvadiem un cauruļvadiem klientu un personāla uzturēšanās telpu tuvumā nodrošināt nepieciešamo skaņas izolāciju. 

· Sanitārtehniskās iekārtas izvēlēties izturīgas, ūdeni taupošas, viegli tīrāmas un remontējamas. Priekšroku dot standartizētiem risinājumiem ar Latvijas tirgū plaši pieejamām rezerves daļām. Izvairīties no sarežģītām elektroniskām vadības sistēmām vietās, kur tās nedod būtisku ekspluatācijas vai higiēnas ieguvumu. 

· Klientiem paredzētajās sanitārajās telpās nodrošināt vides pieejamību un drošu lietošanu. Vietās, kur pastāv applaucēšanās risks, paredzēt vienkāršus un uzticamus karstā ūdens temperatūras ierobežošanas risinājumus. 

· Kondensāta novadīšanu no ventilācijas un dzesēšanas iekārtām pēc iespējas risināt ar pašteci, sūkņus paredzot tikai tehniski nepieciešamajos gadījumos. 

· Jumta lietusūdens sistēmu projektēt pēc iespējas vienkāršu un viegli tīrāmu, nodrošinot piekļuvi renēm, notekām un tīrīšanas vietām. Elektrisko pretapledojuma apsildi paredzēt tikai sasalšanas riskam pakļautajās vietās, kur tās nepieciešamība ir tehniski pamatota, un aprīkot ar automātisku vadību, lai nepieļautu nevajadzīgu elektroenerģijas patēriņu. 

· Pagrabstāvā vispirms paredzēt konstruktīvus un pasīvus risinājumus ūdens iekļūšanas un applūšanas riska mazināšanai. Avārijas drenāžas vai atsūknēšanas sūkņus paredzēt tikai tad, ja to nepieciešamību pamato gruntsūdens līmenis, ārējo tīklu augstuma atzīmes vai citi tehniskie apstākļi. Ja sūkņi nepieciešami, izvēlēties standarta, energoefektīvas un viegli apkalpojamas iekārtas ar vienkāršu automātiku un avārijas signalizāciju. 

· Visus galvenos noslēgventiļus, filtrus, skaitītājus, tīrīšanas vietas un citas regulāri apkalpojamās sistēmas daļas izvietot brīvi un ērti pieejamās vietās, nepieļaujot risinājumus, kuru regulārai apkopei nepieciešama konstrukciju vai apdares demontāža. 

· Projektētājam, izvēloties starp tehniski līdzvērtīgiem risinājumiem, priekšroku dot risinājumam ar zemākām kopējām dzīves cikla izmaksām, vērtējot ne tikai sākotnējās izbūves izmaksas, bet arī enerģijas un ūdens patēriņu, regulārās apkopes nepieciešamību, rezerves daļu pieejamību, remonta sarežģītību un paredzamo kalpošanas laiku. 

Normatīvās prasības: projektu izstrādāt atbilstoši spēkā esošajām ūdensapgādes, kanalizācijas, higiēnas, būvakustikas, ugunsdrošības un vides pieejamības prasībām, tai skaitā LBN 221-15 “Ēku iekšējais ūdensvads un kanalizācija”, LBN 016-15 “Būvakustika”, LBN 201-15 “Būvju ugunsdrošība”, attiecīgo inženiertīklu turētāju tehniskajiem noteikumiem un piemērojamajiem LVS/EN standartiem to aktuālajās redakcijās.



	3.10.
	Elektroapgāde (EL)
	Ēkas elektroapgādes un apgaismojuma sistēmas projektēt kā drošas, energoefektīvas, vienkārši ekspluatējamas un viegli apkalpojamas sistēmas, izvēloties tehniski pamatotus un standartizētus risinājumus ar iespējami zemām ekspluatācijas un uzturēšanas izmaksām.

· Ēkas elektroapgādes ievadā paredzēt vienu galveno elektroenerģijas komercuzskaites/kontroluzskaites mezglu atbilstoši elektroenerģijas sadales sistēmas operatora tehniskajiem noteikumiem.
· Ēkas galveno elektrosadali izvietot atsevišķā, ekspluatācijai ērti pieejamā tehniskajā telpā. No galvenās sadalnes paredzēt maģistrālos elektroapgādes kabeļus līdz stāvu sadalnēm un nepieciešamajām inženiersistēmu sadalnēm. Sadalņu izvietojumu un elektroapgādes tīkla struktūru veidot tā, lai nodrošinātu drošu ekspluatāciju, ērtu apkopi un iespēju atslēgt atsevišķas zonas, nepārtraucot visas ēkas darbību. 

· Elektroapgādes sistēmas jaudu, kabeļu šķērsgriezumus, aizsardzības aparātus un sadalņu parametrus noteikt ar aprēķiniem, ņemot vērā visu projektējamo inženiersistēmu un tehnoloģisko iekārtu slodzes, vienlaicības koeficientus un ekonomiski pamatotu jaudas rezervi. 

· Iekštelpu apgaismojumu projektēt, nodrošinot telpu funkcijai atbilstošu apgaismojuma līmeni, vienmērīgumu, vizuālo komfortu un energoefektivitāti. Paredzēt energoefektīvus LED gaismekļus ar ilgu kalpošanas laiku un plaši pieejamām rezerves komponentēm. 

· Koplietošanas gaiteņos, kāpņu telpās un citās periodiski izmantotās telpās apgaismojuma vadību paredzēt automātisku pēc faktiskās nepieciešamības, izmantojot klātbūtnes un/vai kustības sensorus. Dienasgaismas devējus izmantot vietās, kur pieejamais dabiskais apgaismojums ļauj samazināt elektroenerģijas patēriņu. Neparedzēt nepamatotu dežūrapgaismojuma darbību diennakts tumšajā laikā, ja pilna vai daļēja pastāvīga apgaismojuma nepieciešamība nav pamatota ar ēkas ekspluatācijas vai drošības prasībām. 

· Evakuācijas un avārijas apgaismojumu projektēt kā atsevišķu drošības funkciju atbilstoši ugunsdrošības risinājumiem un piemērojamajām normatīvajām prasībām, nodrošinot nepieciešamo darbību elektroapgādes pārtraukuma gadījumā. 

· Ēkas elektroapgādes sistēmā paredzēt tehnisku iespēju pieslēgt ārēju mobilu rezerves elektroenerģijas avotu (dīzeļģeneratoru) vai izvietot cita veida ekeltroenerģijas apgādes risinājumu darbības nepārtruktības nodrošināšanai. Paredzēt atbilstošu pieslēguma vietu un drošu pārslēgšanas risinājumu. Projektētājam noteikt un pamatot kritisko elektroenerģijas patērētāju sarakstu, nepieciešamo rezerves jaudu un darbības prioritātes. 
· Rezerves elektroapgādei prioritāri paredzēt ugunsaizsardzības un citas dzīvības drošības sistēmas, avārijas un evakuācijas apgaismojumu, sakaru sistēmas, nepieciešamos ūdensapgādes, apkures, ventilācijas un kanalizācijas sūkņus, kā arī citas iekārtas, kuru darbība elektroapgādes pārtraukuma laikā nepieciešama cilvēku drošībai vai ēkas būtisko funkciju saglabāšanai. Iepirkuma apjomā paredzēta tikai pieslēguma vieta mobilam ģeneratoram, nevis paša ģeneratora piegāde.
· Projektēt ēkas zibensaizsardzības un pārsprieguma aizsardzības sistēmu. Nepieciešamo zibensaizsardzības līmeni un tehnisko risinājumu noteikt, pamatojoties uz risku novērtējumu un piemērojamajiem normatīvajiem aktiem un standartiem. 

· Paredzēt teritorijas apgaismojumu, prioritāri izgaismojot gājēju ceļus, ēkas ieejas, piebraukšanas un klientu iekāpšanas/izkāpšanas vietas, kā arī citas drošai teritorijas lietošanai nepieciešamās zonas. Apgaismojuma vadību paredzēt automātisku, izmantojot astronomisko taimeri, apgaismojuma sensoru vai līdzvērtīgu energoefektīvu risinājumu. 

· Fasādes dekoratīvo apgaismojumu paredzēt tikai Pasūtītāja saskaņotajā apjomā, izmantojot energoefektīvus risinājumus un atsevišķu vadību, kas ļauj ierobežot tā darbības laiku un elektroenerģijas patēriņu. 

· Elektroiekārtas, sadalnes, vadības un aizsardzības aparatūru izvēlēties no standartizētiem, tirgū plaši pieejamiem risinājumiem, nodrošinot rezerves daļu pieejamību, vienkāršu tehnisko apkopi un izvairoties no nepamatotas piesaistes viena ražotāja slēgtai sistēmai. 

· Projektējot elektroapgādes sistēmu, priekšroku dot risinājumiem ar zemākām dzīves cikla izmaksām, izvērtējot sākotnējās izbūves izmaksas, elektroenerģijas patēriņu, iekārtu kalpošanas laiku, apkopes nepieciešamību un rezerves daļu pieejamību. 

Normatīvās prasības: elektroapgādes un apgaismojuma projektu izstrādāt atbilstoši spēkā esošajām elektroinstalāciju, elektrodrošības, ugunsdrošības, avārijas un evakuācijas apgaismojuma, zibensaizsardzības un energoefektivitātes prasībām, tai skaitā LBN 261-15 “Ēku iekšējā elektroinstalācija”, LBN 201-15 “Būvju ugunsdrošība”, kā arī piemērojamajiem LVS/EN standartiem un AS “Sadales tīkls” tehniskajiem noteikumiem, piemērojot to aktuālās redakcijas. 

	3.11.
	Apkure, ventilācija un klimata kontroles sistēma (AVK)
	Apkure:

Ēkas apkures sistēmas siltumapgādi paredzēt no projektējamā siltummezgla pagrabstāvā.

Veikt ēkas siltuma zudumu un nepieciešamās apkures jaudas aprēķinu, apkures sistēmas risinājumu un siltumnesēja temperatūras režīmu izvēloties atbilstoši ēkas energoefektivitātes, telpu mikroklimata un ekspluatācijas prasībām.

Klientu ilgstošas uzturēšanās telpās prioritāri izvērtēt zemas temperatūras grīdas apkures ierīkošanu, nodrošinot vienmērīgu telpu temperatūru, lietošanas komfortu un brīvu sienu/plānojuma izmantošanu.

Telpās, kurās grīdas apkures ierīkošana nav tehniski vai ekonomiski pamatota, paredzēt radiatoru apkuri. Radiatoru cauruļvadu pieslēgumus pēc iespējas izbūvēt slēpti, ar pieslēgumu no sienas, nepieļaujot risinājumus, kas apgrūtina telpu uzkopšanu vai rada papildu šķēršļus klientu pārvietošanās zonās.

Radiatorus aprīkot ar termostatiskajiem vārstiem un temperatūras regulēšanas elementiem. Grīdas apkurei paredzēt atsevišķu telpu vai zonu temperatūras regulēšanas iespēju.

Apkures sistēmu paredzēt hidrauliski balansējamu, energoefektīvu un automātiski regulējamu, nodrošinot iespēju diferencēt temperatūras režīmus atbilstoši telpu funkcijām un izmantošanas laikam.

Konkrēto apkures sistēmas veidu un tā kombināciju pamatot projektēšanas gaitā ar tehniski ekonomisko un energoefektivitātes izvērtējumu.

Izskatīt un piedāvāt kombinētu risinājumu: klientu atpūtas, nodarbību, ēdamzāles un citās regulāri izmantotās telpās — siltās grīdas; personāla, tehniskajās un citās telpās, kur tas ir lietderīgāk, — radiatori.

Ventilācija:

  Ēkai projektēt mehānisko pieplūdes un nosūces ventilācijas sistēmu ar siltuma atgūšanu (rekuperāciju), nodrošinot telpu funkcijai, cilvēku skaitam un normatīvo aktu prasībām atbilstošu gaisa apmaiņu. 

  Nepieciešamo gaisa apmaiņas intensitāti un ventilācijas sistēmas ražību noteikt ar aprēķinu, ņemot vērā telpu lietošanas veidu, vienlaicīgi uzturošos personu skaitu, telpu platību un mikroklimata prasības.

  Ventilācijas iekārtu, gaisa sadales elementu, difuzoru, restu un citu redzamo elementu veidu, izvietojumu un dizainu saskaņot ar Pasūtītāju un interjera projekta risinājumiem. 

  Projektā paredzēt nepieciešamos akustiskos un pretvibrācijas pasākumus, lai ventilācijas iekārtu un gaisa vadu darbība neradītu telpu lietotājiem traucējošu troksni vai vibrāciju. 

  Āra gaisa ieņemšanas un nosūces gaisa izmešanas vietas projektēt tā, lai nepieļautu izvadītā gaisa atkārtotu nonākšanu gaisa ieņemšanas zonās, telpās vai cilvēku uzturēšanās zonās. Nosūces gaisa izvadīšanu virs jumta/terases līmeņa paredzēt atbilstoši normatīvajām un tehniskajām prasībām. 

  Ventilācijas sistēmu paredzēt energoefektīvu, automātiski regulējamu un zonējamu atbilstoši telpu faktiskajai izmantošanai, kur tehniski un ekonomiski pamatoti paredzot gaisa apmaiņas vadību pēc CO₂ koncentrācijas, telpu noslodzes vai darba laika grafika.
Klimata kontroles sistēma:

Ēkas klimata kontroles risinājumus projektēt pēc energoefektivitātes, vienkāršas ekspluatācijas, uzturēšanas ērtuma un zemu dzīves cikla izmaksu principa, izvairoties no nepamatoti sarežģītām vadības sistēmām un iekārtām, kuru uzturēšanai nepieciešama specifiska vai dārga apkalpošana.

· Telpu mikroklimata nodrošināšanu risināt kompleksi ar apkures, ventilācijas un, ja nepieciešams, dzesēšanas sistēmām, nodrošinot savstarpēji koordinētu sistēmu darbību. Vadības risinājumam jābūt vienkāršam, lietotājam saprotamam un viegli apkalpojamam. 

· Pirms aktīvās dzesēšanas sistēmas izvēles projektētājam veikt ēkas un atsevišķu telpu pārkaršanas un dzesēšanas slodzes aprēķinu, ņemot vērā ēkas orientāciju, saules siltuma ieguvumus, norobežojošo konstrukciju parametrus, stiklojuma laukumu un īpašības, ārējo noēnojumu, vienlaicīgo cilvēku skaitu, iekārtu radītos siltuma izdalījumus un ventilācijas sistēmas darbību. 

· Pārkaršanas risku prioritāri mazināt ar pasīviem un ekspluatācijā ekonomiskiem risinājumiem, piemēram, optimālu stiklojuma izvēli, efektīvu ārējo noēnojumu, saules aizsardzību un nakts ventilāciju, ja tā ir tehniski iespējama un ekonomiski pamatota. 

· Aktīvu dzesēšanu paredzēt tikai tajās telpās un zonās, kurās aprēķini apliecina tās nepieciešamību. Prioritāri izvērtēt klientu ilgstošas uzturēšanās un atpūtas telpas, nodarbību telpas, ēdamzāli, kā arī 3. stāva personāla telpas. 

· Dzesēšanas sistēmu projektēt zonētu, nodrošinot iespēju regulēt temperatūru atbilstoši telpu vai funkcionālo zonu faktiskajai noslodzei. Nav pieļaujama nevajadzīga neizmantotu telpu dzesēšana. 

· Izvēloties dzesēšanas tehnoloģiju, priekšroku dot vienkāršam, energoefektīvam un Latvijas tirgū plaši pieejamam risinājumam ar nelielām apkopes izmaksām, pieejamām rezerves daļām un iespējami mazu apkalpojamo iekārtu skaitu. Izvairīties no nepamatoti sarežģītām centralizētām sistēmām, ja ēkas izmēram un faktiskajai dzesēšanas slodzei ekonomiski izdevīgāks ir vienkāršāks risinājums. 

· Sistēmas vadībai paredzēt vienkāršu automātiku ar telpu vai zonu temperatūras regulēšanu un iespēju noteikt darba laika režīmus. Sarežģītu ēkas vadības sistēmu (BMS) paredzēt tikai tad, ja tās ieviešana ir ekonomiski pamatota ar ēkas inženiersistēmu apjomu. 

· Klientu uzturēšanās telpās dzesēšanas iekārtas un gaisa sadali projektēt tā, lai aukstā gaisa plūsma netiktu virzīta tieši uz cilvēku pastāvīgās uzturēšanās vietām, neradītu caurvēju un nodrošinātu zemu trokšņa līmeni. 

· Dzesēšanas iekārtām nodrošināt ērtu piekļuvi filtru tīrīšanai, kondensāta sistēmas apkopei un remontam. Kondensāta novadīšanu prioritāri risināt ar pašteci, kondensāta sūkņus izmantojot tikai vietās, kur tas tehniski nepieciešams. 

· Āra iekārtu skaitu un izvietojumu optimizēt, ņemot vērā ēkas arhitektūru, trokšņa prasības, apkopes pieejamību un iespējami zemākas ekspluatācijas izmaksas. 

· Projektētājam, izvēloties starp tehniski līdzvērtīgiem risinājumiem, priekšroku dot risinājumam ar zemākajām kopējām dzīves cikla izmaksām, vērtējot sākotnējās investīcijas, elektroenerģijas patēriņu, regulārās apkopes izmaksas, iekārtu kalpošanas laiku un rezerves daļu pieejamību.

Apkures, ventilācijas, gaisa kondicionēšanas un klimata kontroles risinājumus projektēt atbilstoši spēkā esošo normatīvo aktu un piemērojamo LVS/LVS EN standartu aktuālajām redakcijām, tai skaitā LBN 231-15 “Apsilde un ventilācija”, LBN 002-19 “Ēku norobežojošo konstrukciju siltumtehnika”, LBN 003-19 “Būvklimatoloģija”, LBN 016-15 “Būvakustika”, LBN 201-15 “Būvju ugunsdrošība” un LBN 200-21 “Būvju vispārīgo prasību būvnormatīvs”, kā arī prasībām ēku energoefektivitātes, iekštelpu mikroklimata un trokšņa jomā.

Projektētājam jāpiemēro normatīvo aktu un standartu aktuālās redakcijas, kas ir spēkā projektēšanas un būvprojekta saskaņošanas laikā. Ja Projektēšanas uzdevumā norādītais normatīvais akts vai standarts ir grozīts, aizstāts vai zaudējis spēku, Projektētājam jāpiemēro tā aktuālā redakcija vai normatīvais akts/standarts, kas to aizstāj.

	3.12.
	Siltummehānika, siltummezgls (SM)
	· Ēkas siltumapgādi paredzēt no centralizētās pilsētas siltumapgādes sistēmas, atbilstoši SIA “Rīgas siltums” tehniskajiem noteikumiem. 

· Ēkas siltummezglā paredzēt siltumenerģijas uzskaiti, automātisku regulēšanu un sadali apkures, karstā ūdens sagatavošanas un ventilācijas sistēmām. 

· Siltummezgla iekārtas un jaudu noteikt ar aprēķinu, izvēloties energoefektīvu, ekonomisku un vienkārši apkalpojamu risinājumu. 

Normatīvās prasības:

Projektu izstrādāt atbilstoši LBN 231-15 “Apsilde un ventilācija”, LBN 002-19 “Ēku norobežojošo konstrukciju siltumtehnika”, LBN 003-19 “Būvklimatoloģija”, LBN 016-15 “Būvakustika”, LBN 201-15 “Būvju ugunsdrošība”, LBN 200-21 “Būvju vispārīgo prasību būvnormatīvs”, piemērojamajiem LVS/LVS EN standartiem un citiem spēkā esošajiem normatīvajiem aktiem to aktuālajās redakcijās.

	3.13.
	Elektronisko sakaru sistēmas - elektronisko sakaru inženiertīkli (datu tīkls un televīzijas tīkls) (ESS-TK)

	Izvēlēties standartizētu, ekonomisku un viegli uzturamu risinājumu, nodrošinot iespēju tīklu nākotnē paplašināt bez būtiskas būvkonstrukciju un apdares pārbūves.

- Projektējami optiskie kabeļi,

- Ar datu tīklu nodrošināt visas darbinieku un biroja telpas, nodarbību telpas. Programmu precizēt un saskaņot ar Pasūtītāju.

Projekts izstrādājams atbilstoši Latvijas būvnormatīvu LBN 262-15 "Elektronisko sakaru tīkli", LBN 201-15 “Būvju ugunsdrošība” “Būvju vispārīgo prasību normatīvs” un visiem piemērojamiem LVS.

	3.14.
	Elektronisko sakaru sistēmas – apsardzes signalizācijas, videonovērošanas un piekļuves kontroles tīkls (ESS-AS, VN, PK)


	Projektējamas un izbūvējamas sekojošas atsevišķas sistēmas:

· Apsardzes signalizācija administrācijas telpās, kurās ir logi un vadības tastatūru ieejas zonās. Pielietot apvienotos kustības un stikla plīšanas detektorus.  Iekārtu tips un redzamo daļu dizains skaņojams ar Pasūtītāju un interjera projektu. 

· Sistēmu ārkārtas gadījumiem no koplietošanas tualetēm cilvēkiem ar kustību traucējumiem uz personāla telpu.

· Namruņa sistēmu pie ieejas. Namruņi savienoti ar katru no funkcionālās grupas telpām, precizēt projektēšanas gaitā.

· Piekļuves kontroles sistēma atdalot centra personāla, klientu un apmeklētāju funkcionālās zonas. Principus saskaņot ar Pasūtītāju.

· Videonovērošanu paredzēt visām ēkas ieejām 1.stāva līmenī, Ēkas koplietošanas gaiteņos un pie liftiem.
Projekts izstrādājams atbilstoši Latvijas būvnormatīvu LBN 262-15 "Elektronisko sakaru tīkli", LBN 201-15 “Būvju ugunsdrošība”, LBN 200-21  “Būvju vispārīgo prasību normatīvs” un visiem piemērojamiem LVS.

	3.15.
	Ugunsdzēsības automātikas sistēmas –  ugunsgrēka atklāšanas un trauksmes signalizācijas sistēma (UAS-UATS), Automātiskā balss ugunsgrēka izziņošanas sistēma (ESS-CI)

	Ugunsaizsardzības sistēmu veidu, nepieciešamību un darbības apjomu noteikt UTRA atbilstoši būves lietošanas veidam, cilvēku skaitam, lietotāju mobilitātei un normatīvajām prasībām. Projektējama adrešu sistēma (publiska ēka) ar signāla nosūtīšanu uz kopīgu ēkas apsardzes pulti. 

Projekts izstrādājams atbilstoši Latvijas būvnormatīvam LBN 262-15 "Elektronisko sakaru tīkli", LBN 201-15 “Būvju ugunsdrošība”, LBN 200-21 “Būvju vispārīgo prasību normatīvs” un visiem piemērojamiem LVS.



	3.16. 
	Zibensaizsardzības sistēma
	Projektēt zibensaizsardzības un pārsprieguma aizsardzības sistēmu. Nepieciešamo zibensaizsardzības līmeni un sistēmas tehniskos parametrus noteikt, pamatojoties uz risku novērtējumu un piemērojamajiem normatīvajiem aktiem un LVS/EN standartiem.


MINIMĀLĀS PRASĪBAS DIENAS APRŪPES CENTRA BŪVNIECĪBĀ
IZMANTOJAMIEM BŪVMATERIĀLIEM, IZSTRĀDĀJUMIEM UN IEKĀRTĀM

Piezīme. Materiālu, izstrādājumu un iekārtu izvēlē jānodrošina normatīvo aktu un projektēšanas uzdevuma prasību izpilde, drošums, ilgmūžība, energoefektivitāte, ērta apkope un piemērotība intensīvai sociālā pakalpojuma ēkas ekspluatācijai. Priekšroka dodama standartizētiem, savstarpēji aizvietojamiem un Latvijas tirgū pieejamiem risinājumiem. Paaugstinātas tehniskās klases, speciāli materiāli vai dārgāki tehnoloģiskie risinājumi paredzami, ja to nepieciešamību pamato normatīvo aktu prasības, aprēķini, telpas funkcija, ekspluatācijas apstākļi vai dzīves cikla izmaksu izvērtējums.

	Nr. p.k.
	Būvmateriālu, izstrādājumu vai iekārtu nosaukums
	Minimālie tehniskie parametri un prasības

	1.
	Betons
	Spiedes izturības un vides iedarbības klasi (XC/XD/XF/XA u. c.) noteikt pēc konstrukcijas novietojuma un iedarbības. Nesošajām konstrukcijām klasi pamatot ar BK aprēķinu. Āra, grunts un mitruma iedarbībai pakļautām konstrukcijām nodrošināt nepieciešamo ūdensnecaurlaidību, salizturību un ilgmūžību.

	2.
	Stiegrojums
	Rievots betonēšanas tērauds B500B/B500C vai līdzvērtīgs. Diametrus, enkurojumu, metināmību un aizsargslāņa biezumu noteikt BK aprēķinā atbilstoši slodzēm, iedarbības klasei un ugunsizturībai.

	3.
	Hidroizolācija
	Sistēmisks risinājums pamatiem, pagrabam, mitrajām telpām, jumtam un citām mitruma iedarbībai pakļautām konstrukcijām. Materiālu un slāņu uzbūvi izvēlēties atbilstoši faktiskajai ūdens un mitruma iedarbībai. Pagrabam ņemt vērā ģeotehniskās izpētes un gruntsūdens apstākļus; nodrošināt salaidumu un caureju hermētiskumu.

	4.
	Sienu konstrukcijas
	Materiālu un konstrukciju izvēlēties pēc nestspējas, akustikas, ugunsdrošības, siltumtehnikas, mitruma un ekspluatācijas prasībām. Projektā norādīt būtiskos tehniskos parametrus. Priekšroka standartizētiem un tirgū plaši pieejamiem risinājumiem.

	5.
	Pārsegumi
	Konstrukcijas veidu un nestspēju pamatot ar BK aprēķinu. Nodrošināt telpu funkcijai atbilstošas lietderīgās slodzes, ugunsizturību, gaisa un triecientrokšņa izolāciju un nepieciešamo vibrāciju ierobežošanu.

	6.
	Siltumizolācijas materiāli
	Minerālvate, EPS, XPS, PIR vai cits pielietojumam atbilstošs materiāls. Siltumvadītspēju, biezumu, ugunsreakciju, spiedes stiprību un mitruma noturību noteikt pēc konstrukcijas un energoefektivitātes aprēķina. Izvēlēties tehniski un ekonomiski pamatotu risinājumu.

	7.
	Fasādes sistēma
	ETICS, ventilējama vai cita tehniski pamatota fasādes sistēma. Nodrošināt vēja slodzes noturību, triecienizturību, mitruma drošību, salizturību, ugunsdrošību un ilgmūžīgu apdari. Risinājumu izvēlē vērtēt izbūves un turpmākās ekspluatācijas izmaksas.

	8.
	Jumta hidroizolācijas membrāna
	PVC, TPO, EPDM, bitumena vai cita līdzvērtīga sistēma. Nodrošināt UV, temperatūras un novecošanas noturību, šuvju hermētiskumu un projektam nepieciešamo ugunsreakciju. Priekšroka pilnai ražotāja sistēmai ar garantiju un tirgū pieejamu servisu.

	9.
	Logi un stiklojums
	Energoefektīvi logi ar Uw atbilstoši ēkas energoefektivitātes aprēķinam. Dzelzceļa tuvuma dēļ skaņas izolācijas parametrus pamatot ar trokšņa izvērtējumu. Drošības stiklojumu paredzēt sadursmes vai kritiena riska zonās.

	10.
	Durvis
	Iekšdurvis, ārdurvis un ugunsdrošās durvis atbilstoši funkcijai. Intensīvi lietojamās zonās paredzēt mehāniski izturīgas un viegli kopjamas durvis; piekļuves kontroles zonās – saderību ar attiecīgo sistēmu.

	11.
	Apkures un dzesēšanas iekārtas
	Jaudu noteikt ar aprēķinu. Iekārtām jābūt energoefektīvām, ar automātisku regulēšanu, zemu trokšņa līmeni un Latvijā pieejamu servisu un rezerves daļām. Izvēlē vērtēt ne tikai iegādes cenu, bet arī enerģijas patēriņu un apkopes izmaksas.

	12.
	Ventilācijas iekārtas
	Gaisa daudzumus noteikt pēc telpu funkcijas un cilvēku skaita. Paredzēt siltuma atgūšanu, atbilstošu filtrāciju, zemu trokšņa līmeni, pretvibrācijas risinājumus un automātiku. CO₂ vai noslodzes vadību paredzēt telpās, kur tā ir pamatota ar noslodzi un energoefektivitāti.

	13.
	Sanitārtehniskās iekārtas
	Profesionālai un sabiedriskai lietošanai piemērota, izturīga un viegli kopjama sanitārā keramika un jaucējkrāni. Paredzēt ūdeni taupošus risinājumus. Pieejamajos sanitārajos mezglos aprīkojumu nodrošināt atbilstoši vides pieejamības prasībām.

	14.
	UATS iekārtas
	Ugunsgrēka atklāšanas un trauksmes sistēmas komponentiem jāatbilst piemērojamajām LVS EN 54 sērijas prasībām. Sistēmas tipu, adresējamību, detektoru veidus un rezerves barošanu noteikt ugunsdrošības risinājumā atbilstoši ēkas funkcijai.

	15.
	Balss izziņošanas sistēmas iekārtas
	Paredzēt, ja sistēma nepieciešama saskaņā ar ugunsdrošības risinājumu. Ja nepieciešama, vadības iekārtām un skaļruņiem jāatbilst piemērojamajām EN 54 prasībām, nodrošinot nepieciešamo runas saprotamību un skaņas līmeni.

	16.
	LVT / PVC grīdas segumi
	Komercobjektiem paredzēts homogēns vai heterogēns elastīgais segums. Intensīvi lietojamās klientu un personāla zonās – vismaz 33. lietošanas klase vai projektā pamatota līdzvērtīga izturība. Zemas emisijas, viegla kopšana un dezinfekcija; slīdes pretestība atbilstoši telpas funkcijai.

	17.
	Keramikas / akmens masas flīzes
	Paredzēt sanitārajos mezglos, mitrajās, tehniskajās un citās funkcionāli pamatotās zonās. Grīdām izmantot zemas ūdens absorbcijas un lietošanas intensitātei atbilstošas nodilumizturības materiālu. Āra zonās nodrošināt salizturību; slīdes pretestību izvēlēties pēc zonas funkcijas.

	18.
	Iekštelpu gaismekļi
	Energoefektīvi LED gaismekļi ar zemu mirgojumu. Apgaismojuma līmeni, vienmērīgumu un UGR noteikt pēc telpas funkcijas. Ra/CRI ≥ 80, bet telpās ar paaugstinātu vizuālās kvalitātes nepieciešamību – ≥ 90. IP/IK atbilstoši videi.

	19.
	Slēdži un kontaktrozetes
	230 V tīklam paredzēti kvalitatīvi, mehāniski izturīgi un viegli kopjami izstrādājumi; kontaktrozetēm tipiski 16 A. IP/IK atbilstoši telpas videi. Priekšroka vienotai, tirgū plaši pieejamai izstrādājumu sērijai.

	20.
	Sienu un griestu apdares materiāli
	Krāsām – zemas GOS emisijas un augsta mazgājamība; intensīvi lietojamās telpās paredzēt noturību pret regulāru tīrīšanu un dezinfekciju. Ģipškartona tipu izvēlēties pēc telpas funkcijas. Mitrumizturīgus, ugunsdrošus un akustiskus materiālus paredzēt vietās, kur tie funkcionāli nepieciešami.

	21.
	Bruģis un ārējie segumi
	Betona, granīta vai cits līdzvērtīgs salizturīgs un neslīdošs segums. Biezumu un pamatnes konstrukciju noteikt pēc faktiskās gājēju vai transporta slodzes. Pieejamības maršrutos nodrošināt vienmērīgu virsmu un pieļaujamos slīpumus.

	22.
	Teritorijas apgaismojums
	LED gaismekļi ar āra videi atbilstošu IP/IK, korozijizturīgiem balstiem un stiprinājumiem. Apgaismojuma līmeni un vienmērīgumu noteikt ar aprēķinu, ierobežojot apžilbinājumu un gaismas piesārņojumu. Priekšroka standartizētiem un viegli apkalpojamiem risinājumiem.

	23.
	Labiekārtojuma elementi
	Soliņi, atkritumu tvertnes, velonovietnes un citi elementi – mehāniski izturīgi, korozijizturīgi, droši un viegli kopjami. Soliem klientu zonās paredzēt atzveltnes un roku balstus. Priekšroka sērijveida elementiem ar pieejamu nomaiņu un remontu.

	24.
	Drošības / palīdzības izsaukuma pogu sistēma
	Pieejamajos sanitārajos mezglos un citās projektā noteiktajās klientu drošības zonās paredzēt palīdzības izsaukumu. Pogai vai auklai jābūt sasniedzamai arī no grīdas līmeņa, ar lokālu optisku/akustisku apstiprinājumu un signāla pārraidi personālam.

	25.
	Margas un roku balsti
	Korozijizturīgi, mehāniski izturīgi, ar drošu satvērienu un bez asām malām. Kāpņu, pandusu un sanitāro mezglu zonās ģeometriju un augstumus noteikt atbilstoši vides pieejamības prasībām. Virsmām jābūt viegli kopjamām un dezinficējamām.

	26.
	Piekaramie / akustiskie griesti
	Paredzēt telpās, kur tos pamato akustikas, higiēnas vai inženiersistēmu apkopes vajadzības. Citās telpās pieļaujams krāsotu griestu risinājums. Materiāliem jāatbilst telpas mitruma, higiēnas un ugunsdrošības prasībām.

	27.
	Hermētiķi, līmes un šuvju materiāli
	Zemas emisijas un paredzētajai pamatnei un ekspluatācijas videi piemēroti materiāli. Mitrās telpās – ūdens un pelējuma noturīgi; fasādēs – UV, sala un deformāciju noturīgi. Ugunsdrošajās konstrukcijās izmantot sertificētas ugunsdrošās šuvju un caureju sistēmas.

	28.
	Cauruļvadi un izolācija
	Materiāli atbilstoši videi, temperatūrai, spiedienam un higiēnas prasībām. Karstā ūdens un apkures cauruļvadiem paredzēt siltumizolāciju, aukstā ūdens caurulēm – kondensācijas novēršanu. Klientu un personāla zonās kanalizācijas stāvvadiem izvērtēt paaugstinātu akustisko aizsardzību.

	29.
	Elektrokabeļi un kabeļu sistēmas
	Kabeļu ugunsreakcijas klasi noteikt atbilstoši būves lietojumam un projektam. Ugunsdrošības sistēmu barošanas un vadības ķēdēm funkcionalitātes saglabāšanu paredzēt, ja to prasa ugunsdrošības risinājums. Kabeļu renes, stiprinājumi un caurejas veidojamas kā savstarpēji saderīga sistēma.

	30.
	Lifts
	Ēkai piemērots sērijveida pasažieru lifts ar kabīnes izmēriem un durvju brīvo platumu atbilstoši vides pieejamībai. Automātiskas durvis, avārijas sakari un projektā nepieciešamie drošības režīmi. Izturīga, viegli kopjama kabīnes apdare; priekšroka risinājumam ar servisu un rezerves daļu pieejamību Latvijā.


Būvniecības izmaksu provizorisks pamatojums jaunā dienas aprūpes centra būvniecībai.

Jaunas ēkas būvniecības provizoriskais izmaksu pamatojums:

194 m² pagrabstāvam 396 207 EUR 

1.stāvam, 104.0 m² 227 248 EUR

2.stāvam, 103.3 m² 207 892 EUR

3.stāvam,  85.8 m²  147 995 EUR

kāpņu telpai un liftam 127 551.92 EUR

teritorijas labiekārtošana 31 950 EUR

KOPĀ būvniecības izmaksu prognozes (t.sk. projektēšana un autoruzraudzība) un teritorijas labiekārtošana (skat. citā dokumentā) sastāda 1138842.98 Eur + PVN

Būvniecības izmaksu pamatojums — 194 m² pagrabstāvam (2026. gads)

Projekta ietvaros paredzētās telpas un to funkcijas:

· Kopējā platība: 194 m² pagrabstāvs;

· Universāla transformējama zāle (92 m²): paredzēta vingrošanas nodarbībām un radošām darbnīcām, ar elastīgu mēbeļu izvietojumu un daudzfunkcionālu iekārtojumu;

· Trīs tehniskās telpas: aprīkotas ar skapjiem un plauktiem materiālu, inventāra un iekārtu uzglabāšanai un servisa vajadzībām;

· Noliktava: papildus glabāšanas telpa ar atbilstošu ventilāciju un drošības prasībām;

· WC ar dušu cilvēkiem ar īpašām vajadzībām: piemērota piekļuve un aprīkojums atbilstoši personu ar kustību traucējumiem vajadzībām, atbilstoši normatīvajām prasībām;

· Papildu WC: atsevišķa tualete darbinieku un apmeklētāju vajadzībām.



Būvniecības izmaksu aprēķina pamatojums:

1. Vienības izmaksas (2026. gada tirgus līmenis):
· Vidējās būvniecības izmaksas pagrabstāva būvniecībai ar piemērotu apdari un tehnisko aprīkojumu Latvijā ir aptuveni 1 300 - 2 000 EUR/m².

· Ņemot vērā specifiskās prasības (universāla zāle ar transformējamām mēbelēm, pieejamības risinājumi, tehniskās telpas un pielāgoti sanitārie mezgli), izmantosim augstāko izmaksu līmeni — 1 850 EUR/m².

2. Iekļautie darbi un materiāli:
· Pamati, grīdas, sienas, jumta konstrukcijas un hidroizolācija, atbilstoša ventilācija un apkure;

· Universālas zāles pielāgošana ar elastīgu mēbeļu un aprīkojuma izvietojumu;

· Tehniskās telpas ar iebūvētiem skapjiem un plauktiem;

· WC un dušas telpas ar piekļuves risinājumiem personām ar īpašām vajadzībām (piemēram, grīdas segums, stieņi, īpaši izlietnes, drošības elementi);

· Elektroinstalācija, apgaismojums, dzesēšanas/apkures sistēmas;

· Ūdensapgāde un kanalizācija.

3. Papildus izdevumi:
· Projektēšanas un būvniecības uzraudzības izmaksas (aptuveni 8-10% no būvniecības izmaksām);

· Izmaksu aprēķina rezerve (aptuveni 5%).



Būvniecības izmaksu pamatojums — 1. stāvam, 104.0 m² (2026. gads)

Projekta ietvaros paredzētās telpas un to funkcijas:

· Nodarbību telpa un ēdamzāle (43.5 m²): iekļauj iebūvētu virtuves zonu, kas paredzēta ēdiena pasniegšanai, kā arī vairāku funkciju izmantošanai nodarbību laikā;

· Ieejas halle (17 m²): ar virsdrēbju novietošanas zonu, nodrošinot ērtu un pārskatāmu uzglabāšanu klientiem un apmeklētājiem;

· Dienas aprūpes centra klientu atpūtas zona (16.1 m²): komfortabla un estētiska atpūtas vieta, veicinot socializāciju un atslodzi;

· WC bloks ar priekštelpu: atbilstoši normatīvajām prasībām, pielāgots personām ar īpašām vajadzībām, nodrošinot piekļuvi un higiēnu.



Būvniecības izmaksu aprēķina pamatojums:

1. Vienības izmaksas (2026. gada tirgus līmenis):
· Vidējās būvniecības izmaksas dienas aprūpes centra 1. stāva telpām ar pielāgotu apdari un aprīkojumu ir aptuveni 1 700 - 2 000 EUR/m².

· Ņemot vērā virtuves zonu, higiēnas prasības un pielāgotas atpūtas zonas, aprēķinā izmantosim 1 900 EUR/m².

2. Iekļautie darbi un materiāli:
· Būvdarbi ar atbilstošu sienu, grīdu un griestu apdari;

· Virtuves zonas iekārtošana ar iebūvējamām mēbelēm un aprīkojumu;

· Elektroinstalācija un apgaismojums;

· Santehniskie darbi un aprīkojums WC blokam;

· Ventilācijas un apkures sistēmas pielāgošana;

· Durvju un logu montāža;

· Drošības un pieejamības risinājumi.



Būvniecības izmaksu pamatojums — 2. stāvs, 103.3 m² (2026. gads)

Projekta ietvaros paredzētās telpas un to funkcijas:

· Nodarbību telpa un ēdamzāle (49.5 m²): daudzfunkcionāla telpa nodarbībām un ēdiena pasniegšanai, nodrošinot elastīgu telpas izmantošanu;

· Pārrunu telpa (5.4 m²): neliela privāta telpa individuālām sarunām un konsultācijām;

· Kabinets (8.2 m²): administratīvajam darbam;

· WC bloks ar priekštelpu (8 m²): pielāgots personām ar īpašām vajadzībām, nodrošinot higiēnas prasības;

· Plašs gaitenis (12.8 m²): ērtai pārvietošanai un piekļuvei visām telpām.



Būvniecības izmaksu aprēķina pamatojums:

1. Vienības izmaksas (2026. gada tirgus līmenis):
· Vidējās būvniecības izmaksas 2. stāva telpām ar atbilstošu apdari un aprīkojumu Latvijā ir aptuveni 1 650 - 1 850 EUR/m².

· Ņemot vērā dažādās telpu funkcijas, WC bloku un pārrunu telpas specifiku, izmantosim vidējo izmaksu līmeni — 1 750 EUR/m².

2. Iekļautie darbi un materiāli:
· Būvdarbi ar atbilstošu sienu, grīdu un griestu apdari;

· Pārrunu telpa un kabinets;

· Elektroinstalācija un apgaismojums;

· Santehniskie darbi un aprīkojums WC blokam;

· Ventilācijas un apkures sistēmas;

· Durvju un logu montāža;

· Drošības un pieejamības risinājumi.



Būvniecības izmaksu pamatojums — 3. stāvs, 85.8 m² (2026. gads)

Projekta ietvaros paredzētās telpas un to funkcijas:

· Personāla telpa ar sanmezglu (24 m²): paredzēta darbinieku atpūtai un personīgām vajadzībām, aprīkota ar sanitāro mezglu komfortam un higiēnai;

· Trīs telpas ar sanmezglu (kopā 12 m²): atsevišķas telpas atpūtai ar kopīgu sanitāro mezglu;

· Gaitenis (15 m²): nodrošina ērtu un drošu piekļuvi visām telpām;

· Palīgtelpa (2.2 m²): noliktavas vai aprīkojuma uzglabāšanas telpa.



Būvniecības izmaksu aprēķina pamatojums:

1. Vienības izmaksas (2026. gada tirgus līmenis):
· Vidējās būvniecības izmaksas personāla telpām ar aprīkojumu un sanitārajiem mezgliem ir nedaudz zemākas nekā klientu zonām, aptuveni 1 400 - 1 600 EUR/m².

· Ņemot vērā funkcionālās prasības, izmantosim vidējo izmaksu līmeni — 1 500 EUR/m².

2. Iekļautie darbi un materiāli:
· Sienu, grīdu un griestu apdare;

· Sanitārie mezgli ar atbilstošu aprīkojumu;

· Elektroinstalācija un apgaismojums;

· Ventilācijas un apkures sistēmas;

· Durvju un logu montāža;

· Drošības un pieejamības risinājumi.



Būvniecības izmaksu aprēķins — kāpņu telpa un lifts
1. Kāpņu telpa

· Kopējā platība: 5.6 m² uz katra stāva (3 stāvi + pagrabstāvs = 4 līmeņi)

· Kopējā platība visiem līmeņiem:
5.6 m2×4=22.4 m2

· Vidējās būvniecības izmaksas kāpņu telpai (ar drošības elementiem, apgaismojumu, rokturiem utt.): 1 800 EUR/m²


2. Lifts

· Standarta pacēlājs ēkai ar 4 līmeņiem (pagrabstāvam + 3 stāviem);

· Iekļauj pieejamību cilvēkiem ar kustību traucējumiem, drošības elementus, uzturēšanas līgumu pirmo gadu;

· Vidējās izmaksas lifta izbūvei ar montāžu un pieslēgšanu: 40 000 – 75 000 EUR
· Ņemot vērā projekta specifiku un aprīkojumu, pieņemsim vidējo cenu: 60 500 EUR

